Мәлік Ғабдуллин ерліктері – елінің рухани қуаты.

Аспирантурада оқып жүргенінде соғыс басталып кетіп, 1941жылдың шілдесінде Алматыда 316-дивизия құрылып, Мәлік Ғабдуллин соның №1075 полкына рота политругы болып тағайындалады. Осынау қаҺарлы күндерде Мәлік Ғабдуллин де соғыс тағдырын шешетін майдан операцияларына тікелей басшылық жасаған. Сондай бір ауыр тапсырма 1941ж қазан айында немістерді Москваға өткізбеу еді. Сол жолы взвод автоматшылары көрші ротамен бірге жаудың шабуылын тойтару барысында қырқыса соғыса отырып, қаптаған фашистердің қоршауында қалады. Мәліктің алғыр ақылы, жауынгерлердің ынтымақ-бірлігі арқасында олар бұл тығырықтан шыға білді. Орман ішінде қоршаудан шыққан солдат топтарымен бірігіп, фашистердің мол қару-жарағын, яғни, 12 станокты пулемет, 20 қол пулеметін қолға түсіреді. Әрі 27 фашист тұтқыны бар, 16 жаралы жауынгерлерін кезектесе көтере жүріп, әупіріммен өз дивизиясына қосылады.

Мәліктің жаужүрек батырлығы жөнінде очерк жазған Борис Полевой темір өзек жауынгерлерді көзімен көріп, таңғажайып ерліктеріне сүйсіне елжіреген дивизия командирі генерал-майор И.В.Панфиловтың толғанысын былайша суреттейді:

«...Өзінің көргісі келді. Сұңғақ бойлы, талдырмаш жасты Панфилов ұзақ айналдырып қарады. Шынын айтқанда Мәліктің денесіне соғыстың әскери кимі әлі де қона қоймаған кезі еді.

-Мә, саған ғылым адамы! Жарайсың! Жаман солдат болмапсың, - деді ол Мәлікке жарықшақты даусымен. Сөйтті де Мәлікті өзіне қарай тартып алып, кәдуілгі орыс халқының әдетінше, бетінен үш рет сүйді. Бұлардың қасында жақын тұрған адамдар, көп езу тартпайтын, салқын жүзді атақты генералдың сыр бермейтін жүзінде әкелік қуаныштың лап бергенін байқап қалысты»

Генералдың бұл сүюінде үлкен мағана жатыр еді.Соғысқа енді ғана енген қазақ жігітінің ақылына, тапқырлығына, нағыз қысылтаяң кездегі терең оймен шешетін шешімділігіне деген сүйініш еді ол. Қолына ұстаған қаламын автоматқа ауыстырған

жігіт сұрапыл күндерде осылайша өзін-өзі көрсетсе, қалай таңданбассың оған. Етігімен су кешіп, қанды көбік жалатқан қатыгез күндер өз батырын осылай тудырды. Батыр Мәлік «өзіне қанша қатал болса, қарауындағы адамдарды да сонша жинақы, әрі әмірді бұлжытпай орындайтын халде» ұстады. Ол әр кез жауынгерлерге ақылшы жанашыр бола білді.

1941жылдың қазан айының 18-21күндері Осташево қаласы үшін шайқас.Бұл қаланы басып алу үшін немістер Руза өзенін кешіп өтуге әрекет етуде.

Бірақ, фашистердің алдын-ала дайындалып, тұтқыйылдан жасаған шабуылы алғашқы кезде тым басым еді.Олар келесі күні Осташево қаласын қорғағандарды ұшақтарымен, ауыр артеллерия мен минометтерінен, танкілерінен атқылай отырып, кеңес жауынгерлерін едәуір шегіндіріп тастаған еді. Мәлік ағаның 40 адамнан тұратын взводы да қоршауда қалады. Бұл қоршаудан тек командирдің айла-ақылымен, соғыс өнеріне төселген білілімімен, кездескен қиыншылықтарды жеңудегі тапқырлығымен шығуға болатын еді. Осы қасиеттердің қай-қайсысы болмасын Мәлік аға бойынан табылғанына бүгінгі тарих куә.

-Мысалға ағаш арасында кездескен әрбір топ, тіпті, жеке адам оған бірден қосыла қоймайды. Ол үшін оған сөзің өтіп, ақылың жетуі керек.Ол алғашқы кездескен топқа алдымен бір тал шыбықты сындыруды сұрайды. Топтан суырылып шыққан бір жауынгер ол шыбықты оп-оңай сындыра салады. Одан кейін бір бау шыбықты ұсынады.Оны олай әлектеніп, былай әлектеніп, ешкім де сындыра алмайды. Міне, біз де осындай бір бау шыбықтаймыз. Көп болып, ақылдасып отырып, жол табамыз, - дейді Мәлік аға. Сөйтіп ол ротадан тірі қалған 24 адамға орман ішінде босып жүрген 119 жауынгерді қосып дивизияға оралады.

Елсіз орман іші. Қыс болса түскен, киерге киім, ішерге ас жоқ жерде оның үстіне жан-жағың қаптаған жау болса, неше күн неше түн ашқұрсақ жүру, жаралы, жарымжан адамға талғажау етіп, өзек жалғар бірдеңе тауып беру де оңай іс емес. Сөйтіп жүріп, мұздай құрсанған жаумен арпалысу, оларды түп орнымен жойып жіберу де қиынның қиыны екені белгілі. Ол отрядты саз батпақ, милы жермен,жүрсе жүріс өтпейтін жермен бастап отырып, өзі де аш, өзекті жалғауға бір тілім нан табылса, оны өзі жемей, алдымен жаралы жолдастарына ұсынады. Мұның өзі көпшілікті таңдандырмай қоймайды.

Мәселен, орман ішінен шыққанда екі-үш шақырым жерде бір село көрінеді.Сол селоны барып, не бар, не жоғын анықтау үшін Коваленко мен Сахновты жұмсайды.

-Осы саяси жетекшінің сөзіне еріп, аштан қаттық-ау өзі. Өз бетімізбен жүре берсек, бірдеңе тауып жер едік, - деген сөздер о жерден де, бұл жерден де күңкілдеп естіле береді. Соны саяси жетекші естісін дегендей әдейі қаттырақ айтатындар да бар.

Мәлік аға сол жігіттердің қасына келіп:

-Жігіттер айтқан сөздеріңді мен естіп отырмын. Біз осы майданға қара басымыздың қамы үшін, қарнымызды қампайту үшін келген жоқ, жаумен соғысуға келдік. Соғыс ауыртпалықсыз, қиыншылықсыз, шығынсыз болмайтынын білесіңдер. Бірде аш, бірде жалаңаш болатынымыз белгілі. Мұның бәріне шыдау қажет. Халық бізден шыдамдылықты талап етеді, - деп әрі ақыл айтып, әрі жауынгерлерді шыдамдылыққа шақырады.

Үш сағаттан кейін Коваленко мен Сахнов келіп, екі құмыра сүт пен нан әкеліп, Мәлікке ұсынады.

-Әкелгендеріңе рахмет, - деп Мәлік аға сүт пен нанды жаралыларға береді. Оған басқалар да риза болып қалады.Міне шыдамдылық, міне төзімділік, міне басқаға деген қайырымдылық пен қамқорлық.

Сол жерде 150 адамнан отыз жауынгерді таңдап алып, оны үш топқа бөледі. Селодағы немістердің қару-жарақ, азық-түлік қоймаларына күтпеген жерден шабуыл жасап тартып алады. Мәлік ағаның арқасында 150-ге жуық жауынгер, село халқы азық-түлікпен қамтамасыз етіледі.

1941жылдың қарашасы. Жан алып, жан беріскен Дубосеково шайқасы. Екі жақ та табан тіресіп соғысып жатыр. Мәлік Ғабдуллин жаңадан құрылған автоматчиктер ротасының политругі әрі командирі болып тағайындалады. Ол 316-дивизияның екінші батальонының саяси жетекшісі, өзінің әріптесі Василий Клочковқа барып жолықты.

-Менің ротама тағы бір үлкен жауапты міндет жүктеліп отыр.Мына Дубосеково разъезін қорғау, осы арадан жауды өткізбеу міндетін алдық, - деді Клочков.

Өзіне тапсырылған міндетке асқан жауапкершілікпен қараған, батырлық мінезге бай орыс жігіті Мәлікке сұраулы пішінмен қарап:

-Осы біз неліктен шегіне береміз, шегіне-шегіне халықтан да елден де ұятты болды-ау, өзі, - дейді.

-Вася, бұл сұрауың жалғыз бізді емес барша жауынгерлерді ойлантады, ғой деп ойлаймын. Жауға жаудай тиіссек, табан тіресіп соғыссақ, мұндай күйге түспеген болар едік. Біз табан тіресе соғыса алмай жүрміз. Бұл ойымды жігіттерге айттым. Бұдан әрі шегінер жайымыз жоқ. Не өлеміз, не жеңеміз. Міне біздің ой осы, - дейді Мәлік аға.

-Дұрыс айтасың. Жеңіліп қорқақтағаннан да, өлген артық. Серт осы, - деп екі саяси жетекші майдан төрінде серттеседі.

Саяси жетекшілер айтқандарында тұрысты.

«Полк командирі полковник Капровқа,

Полктің комиссары Мұхамедияровқа,

Мәлімдеу

1941ж кеше ноябірдің он алтысы күні Ширяево селосының тұсында қатты соғыс болды. Жау бес танкы және бір батольонға жуық әскерімен шабуыл жасады. Фашистердің бұл шабуылын тойтаруға бірінші ротамен бірге политрук Ғабдуллин бастаған 13 автоматшы қатысты. Автоматчиктер асқан ерлік жасады. Олар немістің екі танкісін жойды, жүз елудей адамын қырды.

Бірінші ротаның командирі кіші лейтенант Анкин.

Полыктың комсомол бюросының секретары политрук Жетпісбаев.

17 ноябр, 1941жыл»

1942 жылы Новгород облысына қарасты Холм қаласының маңында болған ұрыста Мәлік басқарған сарбаздар фашистердің тісіне дейін қаруланған әскеріне тойтара соққы береді. Кескілескен ұрыстың нәтижесінде жаудың екі танкісін гранатамен жарып, жаудың 12 солдатын тұтқынға алады. Ұрыс кезінде Мәлік Ғабдуллин жарақат алады. Алған жарақатына қарамастан, жауға қарсы оқ боратады.

Осы ерліктері үшін М.Ғабдуллин 1942жылы ақпанда Кеңес Одағының Батыры атағына ұсынылады. Әзілхан Нұршайқовтың «Ақиқат пен аңыз» роман –диалогында бұл күнді былай еске алады:

« 23 февраль күні күндіз, түс кезінде, қалың ағаш ішіндегі алаңға әрбір батальоннан топ-топ жауынгерлер келе бастады. Бұлар өткен шабуылдарда ерекше ерліктер жасағаны үшін үкімет наградаларына ұсынылған командирлер мен жауынгерлер еді.

Бүгін – Совет Армиясының 24 жасқа толған ұлы мейрамы күні оларға ордендер мен медальдар тапсырылмақ. Орман ішіндегі алаңға сол үшін жиналып жатырмыз.

Бұл кезде Капров, Мұхамедияров, Момышұлы тағы басқа командирлер келді. Полковник Капров бізді Совет Армиясының күнімен құттықтады. Командваниенің тапсырмасын ойдағыдай орындағаны үшін осы жиналған жігіттердің тегіс наградталғанын айтып, оларға ордендер мен медальдар тапсырды.

Рамазан Елебаев, Александр Соловьев, Балтабек Жетпісбаев, Павел Гундилович, автоматшылардан Жұмажан Батталов, Іңкәрбала Иманбеков т.т.Қызыл Ту орденін алды. Автоматшы Төлеген Тоқтаров пен автоматшылар ротасының политругі Мәлік Ғабдуллиннің Совет Одағының Батыры атағына ұсынылғаны жарияланды.

Неге қуанбайын! Қуанышыма шек болған жоқ, әрине. Енді тезірек Указ шықса екен деп алабұрттым. Алғашында Указ шыққанша мұны ешкімге айтпайын, елдегі ағайын, достар газеттен оқып, бірақ білсін деп те ойладым.

Бірақ айтпауға дәтім шыдамады, ішіме сыймады. Біраз күн тістей қатып, шыдап жүрдім де, ақыры алғашқы хатты Алматыға жолдадым. Сол күні күндіз ротаның саяси жетекшісінен жоғарылап, батальон комисары болып тағайындалған едім.

Бір жағынан бұл да бір қосалқы қуаныш боп, жанымды түрткілесе керек».

Ақыры не керек, түнде жертөленің ортасына жағылған оттың басында отырып, жүрек жарған жаңалығын былай деп ақылшы ағасы, асыл ұстазы заманымыздың заңғар жазушысы Мұхтар Омарханұлы Әуезовке хат жолдайды:

«Қымбатты Мұха!».

13қарашада жазған хатыңызды алдым. Аманшылығыңызға қуаныштымын. Мен де аман-саумын. Талай тас қауымды талқандап бұзып, жауды қуып барамыз. Сақылдаған аязда, сартылдаған соғыс сахнасында қолдан келген күшті жұмсап жатырмыз. Мен наградқа Қызыл Жұлдыз орденін алдым. Жақында бір тамаша операция жасап, немістің «Қу бас» деп аталатын дивизиясының штабын талқандап шықтық. Осы операцияда тамаша ерлер шықты. Біздің полктан үш адамды Совет Одағының Батыры атағына ұсынды: 1) политрук Клочков, ол 28 батырдың қолбасшысы еді. 2) Тоқтаров Төлеген деген қызыләскер, Риддер қорғасын заводынан келген жас, 21-дегі жұмысшы. 3) Мен. Таяу күнде Указ болып қалар.

Дивизия көлемінде абыройым жақсы , бәрі құрметтейді. Әсіресе Совет Одағының Батырына ұсынылған соң комдивтің өзі қолымды алып амандасады.

Қазір ротаның политругі емеспін, батальон комиссарымын. Жұмыс көп, осы кезде қызу майдандамыз, Бұл хатты оттың сәулесінде бой басылып, түн түскен кезде Сіздің хатқа жауапты тездету ретінде асығыс жаздым.

Тағы да хат жазармын. Хош, сау болыңыз. Еңбек творчество майданында жақсы-жақсы шығармалар жазуыңызға тілектеспін.

Ініңіз Мәлік.

КСРО Жоғарғы Кеңесі Президиумының Жарлығымен 1943 жылдың 30 қаңтарында Мәлікке "Кеңес Одағының Батыры" атағы берілді.  Бұл атақпен қоса, Ленин ордені және «Золотая Звезда» медалі де берілді.

1943жылы Мәлік Ғабдуллин Кеңес одағының батыры атағын алғанда халқымыздың біртуар перзенті Бауыржан Момышұлы :

Ел күйзелген кезінде, Ел намысын құрметтеп,

Ерлік еткен бауырым. Ер намысын ардақтап.

Жау жағадан алғанда , Құтты болсын айтайын,

Батырлық еткен бауырым. Шын жүректен Мәлігім! деп қуанып еміренген.

Мәлік Ғабдулиннің ерлгі туралы алғашқы хабар «Правда» газетінде 1943жылы

2 ақпанда жарияланады. Бұл белгілі публицист жазушы Борис Плевойдың «Эпостың тууы» атты көлемді очеркінде көрінеді.

Мәлік Ғабдуллиннің Кеңес Одағының Батыры атағына ие болғандағы айтқан сөзі: «Батыр атағына ие болған мен емеспін, ол қазақ халқына берілген атақ. Неге десеңіз, менің аты- жөнімді біліп жатқан адам аз, ал қазақ деген халық барын білетіндер көп. Егер майданда біреу ерлік жасай қалса, онысы көпке тарай бастаса, жұрттың ең алдымен сұрап білгісі келетіні – сол жауынгердің ұлты кім екен? – деген болады». Майданда жүрген қазақ жігіттері жаумен жақсылап соғысып, ерлік жасаса, ол тек өз қарабасының ғана емес, халқының атын шығарады ғой...   
 «Мен еш уақытта да ерлік жасау туралы, Батыр атағын алу туралы ойлаған емеспін, менің барлық ой- арманым Отан алдындағы өзімнің парызымды қалай адал атқару керек дегенге тірелетін»

Мәлік ағамыз 1943жылдан бастап, 1944жылдың қарашасына дейін Калинин майданы, содан соң 1-Прибалтика майданында саяси басқармасының, орыс емес ұлттар жауынгерлері арасындағы жұмыс жөніндегі тобының жетекшісі, 1944жылдың қарашасынан 1946жылдың 28 наурызына дейін КСРО Қорғаныс Министірлігі Бас Саяси Басқармасы үгіт-насихат бөлімінің басшысы қызметін өзіне тән аса жауапкершілікпен атқарады.

Б.Полевойдың «Правда» газетінің 1943жылғы 25 сәуірдегі санында жарияланған «Елдің ері» атты очеркіндегі «Мәлік батыр, әрі күшті, әрі ержүрек. Қыр түлкісіндей айлакер, ақбекендей саққұлақ, жау дүрсілін қырымынан біледі. Ақ тұйғындай қырағы, бұққан жауды қиядан көреді. Темірдей қатты білектері неміс төбеттерін қырудан қалжыраған емес. Қанша қырса сонша күшейе береді. Үрейі ұшқан немістер Мәлікті көрген жерде-ақ зыта бастайды»- деп жазған.

-Қызыл Армияның саяси басқармасы 1943жылы қазақ тілінде Мәлік Ғабдуллинге арналған қызыл әскерлік листовка шығарады. Онда : «Сендер де Мәлік сияқты ержүрек, батыр болыңдар, сендер де Мәліктей тайсалмай, қорықпай неміс басқыншыларын қирата біліңдер» - деп оларды ерлікке шақырады.

Аты аңызға айналған әйгілі батыр, даңқты қолбасшы Бауыржан Момышұлы: «Ең алдымен, Мәлік ел алдындағы азаматтық борышын тереңнен тебірене ұғынатын азамат. Ар үшін арпалыс кезінде ажалмен бетпе-бет келіп, ол нағыз әскери тәлім алды. Шын мәніндегі қоян-қолтық шайқастың офицері атанып, абыройы көтерілді. Ол тек шығармашылық ойлаудан туатын жай. Соны күн нұрындай бойына сіңірген ол педагог болды, көз жұмғанда оның осы асқақ тұғырдан, жас ұрпақты тәрбиелеу тұғырынан түскенін көргеміз жоқ.

Табиғи сезімталдығы, терең түйсігі, қаламгерлік қырынан молынан ашылуына мүмкіндік туғызғанын айтудың өзі ғанибет.. »

Ұлы Отан соғысының ардагері, Социалистік Еңбек Ері, Ақмола облысының құрметті азаматы, қоғам қайреткері Баян Жанғалов өзінің «Үш кезең» атты өмір жазбалары кітабында :

«Мәлік кешегі Отан қорғау соғысында Кеңес Одағының Батыры атағын алды. Ол атақ қалайша, қандай ерлігі үшін берілгенін халық біледі. Мәліктің тек ержүректігі ғана емес, оның соғыс өнерін толық меңгеріп, аз күшпен көп жауды талқан етудегі ақыл-парасаты, шеберлігі қай қолбасшы мен салыстырсаң да кем түспейді. Мәліктің ерлігі майданда жүргендерді түгелдей қанаттандырып,ерлікке бастап, қайрат - жігерімізді арттырды. Мәліктің Кеңес Одағының Батыры атағын алғанының шапағаты тылдағы әскер отбасыларының көңілін көтеріп, рухани қуат берді ».

Сонау сұрапыл соғыс жылдары ерлігімен, сирек ұшырайтын парасатымен халқының маңдайына жарық жұлдыз боп жанды. Ондай жұлдыздардың сөнуі мүмкін емес. Қанша уақыт өтсе де батыр ағаларымыздың есімі әр ұрпақтың санасында мәңгі қалады, бірге жасайды!

Мәлік Ғабдуллин ерліктері – елінің рухани қуаты.

Аспирантурада оқып жүргенінде соғыс басталып кетіп, 1941жылдың шілдесінде Алматыда 316-дивизия құрылып, Мәлік Ғабдуллин соның №1075 полкына рота политругы болып тағайындалады. Осынау қаҺарлы күндерде Мәлік Ғабдуллин де соғыс тағдырын шешетін майдан операцияларына тікелей басшылық жасаған. Сондай бір ауыр тапсырма 1941ж қазан айында немістерді Москваға өткізбеу еді. Сол жолы взвод автоматшылары көрші ротамен бірге жаудың шабуылын тойтару барысында қырқыса соғыса отырып, қаптаған фашистердің қоршауында қалады. Мәліктің алғыр ақылы, жауынгерлердің ынтымақ-бірлігі арқасында олар бұл тығырықтан шыға білді. Орман ішінде қоршаудан шыққан солдат топтарымен бірігіп, фашистердің мол қару-жарағын, яғни, 12 станокты пулемет, 20 қол пулеметін қолға түсіреді. Әрі 27 фашист тұтқыны бар, 16 жаралы жауынгерлерін кезектесе көтере жүріп, әупіріммен өз дивизиясына қосылады.

Мәліктің жаужүрек батырлығы жөнінде очерк жазған Борис Полевой темір өзек жауынгерлерді көзімен көріп, таңғажайып ерліктеріне сүйсіне елжіреген дивизия командирі генерал-майор И.В.Панфиловтың толғанысын былайша суреттейді:

«...Өзінің көргісі келді. Сұңғақ бойлы, талдырмаш жасты Панфилов ұзақ айналдырып қарады. Шынын айтқанда Мәліктің денесіне соғыстың әскери кимі әлі де қона қоймаған кезі еді.

-Мә, саған ғылым адамы! Жарайсың! Жаман солдат болмапсың, - деді ол Мәлікке жарықшақты даусымен. Сөйтті де Мәлікті өзіне қарай тартып алып, кәдуілгі орыс халқының әдетінше, бетінен үш рет сүйді. Бұлардың қасында жақын тұрған адамдар, көп езу тартпайтын, салқын жүзді атақты генералдың сыр бермейтін жүзінде әкелік қуаныштың лап бергенін байқап қалысты»

Генералдың бұл сүюінде үлкен мағана жатыр еді.Соғысқа енді ғана енген қазақ жігітінің ақылына, тапқырлығына, нағыз қысылтаяң кездегі терең оймен шешетін шешімділігіне деген сүйініш еді ол. Қолына ұстаған қаламын автоматқа ауыстырған

жігіт сұрапыл күндерде осылайша өзін-өзі көрсетсе, қалай таңданбассың оған. Етігімен су кешіп, қанды көбік жалатқан қатыгез күндер өз батырын осылай тудырды. Батыр Мәлік «өзіне қанша қатал болса, қарауындағы адамдарды да сонша жинақы, әрі әмірді бұлжытпай орындайтын халде» ұстады. Ол әр кез жауынгерлерге ақылшы жанашыр бола білді.

1941жылдың қазан айының 18-21күндері Осташево қаласы үшін шайқас.Бұл қаланы басып алу үшін немістер Руза өзенін кешіп өтуге әрекет етуде.

Бірақ, фашистердің алдын-ала дайындалып, тұтқыйылдан жасаған шабуылы алғашқы кезде тым басым еді.Олар келесі күні Осташево қаласын қорғағандарды ұшақтарымен, ауыр артеллерия мен минометтерінен, танкілерінен атқылай отырып, кеңес жауынгерлерін едәуір шегіндіріп тастаған еді. Мәлік ағаның 40 адамнан тұратын взводы да қоршауда қалады. Бұл қоршаудан тек командирдің айла-ақылымен, соғыс өнеріне төселген білілімімен, кездескен қиыншылықтарды жеңудегі тапқырлығымен шығуға болатын еді. Осы қасиеттердің қай-қайсысы болмасын Мәлік аға бойынан табылғанына бүгінгі тарих куә.

-Мысалға ағаш арасында кездескен әрбір топ, тіпті, жеке адам оған бірден қосыла қоймайды. Ол үшін оған сөзің өтіп, ақылың жетуі керек.Ол алғашқы кездескен топқа алдымен бір тал шыбықты сындыруды сұрайды. Топтан суырылып шыққан бір жауынгер ол шыбықты оп-оңай сындыра салады. Одан кейін бір бау шыбықты ұсынады.Оны олай әлектеніп, былай әлектеніп, ешкім де сындыра алмайды. Міне, біз де осындай бір бау шыбықтаймыз. Көп болып, ақылдасып отырып, жол табамыз, - дейді Мәлік аға. Сөйтіп ол ротадан тірі қалған 24 адамға орман ішінде босып жүрген 119 жауынгерді қосып дивизияға оралады.

Елсіз орман іші. Қыс болса түскен, киерге киім, ішерге ас жоқ жерде оның үстіне жан-жағың қаптаған жау болса, неше күн неше түн ашқұрсақ жүру, жаралы, жарымжан адамға талғажау етіп, өзек жалғар бірдеңе тауып беру де оңай іс емес. Сөйтіп жүріп, мұздай құрсанған жаумен арпалысу, оларды түп орнымен жойып жіберу де қиынның қиыны екені белгілі. Ол отрядты саз батпақ, милы жермен,жүрсе жүріс өтпейтін жермен бастап отырып, өзі де аш, өзекті жалғауға бір тілім нан табылса, оны өзі жемей, алдымен жаралы жолдастарына ұсынады. Мұның өзі көпшілікті таңдандырмай қоймайды.

Мәселен, орман ішінен шыққанда екі-үш шақырым жерде бір село көрінеді.Сол селоны барып, не бар, не жоғын анықтау үшін Коваленко мен Сахновты жұмсайды.

-Осы саяси жетекшінің сөзіне еріп, аштан қаттық-ау өзі. Өз бетімізбен жүре берсек, бірдеңе тауып жер едік, - деген сөздер о жерден де, бұл жерден де күңкілдеп естіле береді. Соны саяси жетекші естісін дегендей әдейі қаттырақ айтатындар да бар.

Мәлік аға сол жігіттердің қасына келіп:

-Жігіттер айтқан сөздеріңді мен естіп отырмын. Біз осы майданға қара басымыздың қамы үшін, қарнымызды қампайту үшін келген жоқ, жаумен соғысуға келдік. Соғыс ауыртпалықсыз, қиыншылықсыз, шығынсыз болмайтынын білесіңдер. Бірде аш, бірде жалаңаш болатынымыз белгілі. Мұның бәріне шыдау қажет. Халық бізден шыдамдылықты талап етеді, - деп әрі ақыл айтып, әрі жауынгерлерді шыдамдылыққа шақырады.

Үш сағаттан кейін Коваленко мен Сахнов келіп, екі құмыра сүт пен нан әкеліп, Мәлікке ұсынады.

-Әкелгендеріңе рахмет, - деп Мәлік аға сүт пен нанды жаралыларға береді. Оған басқалар да риза болып қалады.Міне шыдамдылық, міне төзімділік, міне басқаға деген қайырымдылық пен қамқорлық.

Сол жерде 150 адамнан отыз жауынгерді таңдап алып, оны үш топқа бөледі. Селодағы немістердің қару-жарақ, азық-түлік қоймаларына күтпеген жерден шабуыл жасап тартып алады. Мәлік ағаның арқасында 150-ге жуық жауынгер, село халқы азық-түлікпен қамтамасыз етіледі.

Мәлімдеу

1941ж кеше ноябірдің он алтысы күні Ширяево селосының тұсында қатты соғыс болды. Жау бес танкы және бір батольонға жуық әскерімен шабуыл жасады. Фашистердің бұл шабуылын тойтаруға бірінші ротамен бірге политрук Ғабдуллин бастаған 13 автоматшы қатысты. Автоматчиктер асқан ерлік жасады. Олар немістің екі танкісін жойды, жүз елудей адамын қырды.

Бірінші ротаның командирі кіші лейтенант Анкин.

Полыктың комсомол бюросының секретары политрук Жетпісбаев.

17 ноябр, 1941жыл»

1942 жылы Новгород облысына қарасты Холм қаласының маңында болған ұрыста Мәлік басқарған сарбаздар фашистердің тісіне дейін қаруланған әскеріне тойтара соққы береді. Кескілескен ұрыстың нәтижесінде жаудың екі танкісін гранатамен жарып, жаудың 12 солдатын тұтқынға алады. Ұрыс кезінде Мәлік Ғабдуллин жарақат алады. Алған жарақатына қарамастан, жауға қарсы оқ боратады.

М.Ғабдуллин 1942жылы ақпанда Кеңес Одағының Батыры атағына ұсынылады.

КСРО Жоғарғы Кеңесі Президиумының Жарлығымен 1943 жылдың 30 қаңтарында Мәлікке "Кеңес Одағының Батыры" атағы берілді.  Бұл атақпен қоса, Ленин ордені және «Золотая Звезда» медалі де берілді.

1943жылы Мәлік Ғабдуллин Кеңес одағының батыры атағын алғанда халқымыздың біртуар перзенті Бауыржан Момышұлы :

Ел күйзелген кезінде, Ел намысын құрметтеп,

Ерлік еткен бауырым. Ер намысын ардақтап.

Жау жағадан алғанда , Құтты болсын айтайын,

Батырлық еткен бауырым. Шын жүректен Мәлігім! деп қуанып еміренген.

Мәлік Ғабдулиннің ерлгі туралы алғашқы хабар «Правда» газетінде 1943жылы

2 ақпанда жарияланады. Бұл белгілі публицист жазушы Борис Плевойдың «Эпостың тууы» атты көлемді очеркінде көрінеді.

Мәлік Ғабдуллиннің Кеңес Одағының Батыры атағына ие болғандағы айтқан сөзі: «Батыр атағына ие болған мен емеспін, ол қазақ халқына берілген атақ. Неге десеңіз, менің аты- жөнімді біліп жатқан адам аз, ал қазақ деген халық барын білетіндер көп. Егер майданда біреу ерлік жасай қалса, онысы көпке тарай бастаса, жұрттың ең алдымен сұрап білгісі келетіні – сол жауынгердің ұлты кім екен? – деген болады». Майданда жүрген қазақ жігіттері жаумен жақсылап соғысып, ерлік жасаса, ол тек өз қарабасының ғана емес, халқының атын шығарады ғой...   
 «Мен еш уақытта да ерлік жасау туралы, Батыр атағын алу туралы ойлаған емеспін, менің барлық ой- арманым Отан алдындағы өзімнің парызымды қалай адал атқару керек дегенге тірелетін»

Б.Полевойдың «Правда» газетінің 1943жылғы 25 сәуірдегі санында жарияланған «Елдің ері» атты очеркіндегі «Мәлік батыр, әрі күшті, әрі ержүрек. Қыр түлкісіндей айлакер, ақбекендей саққұлақ, жау дүрсілін қырымынан біледі. Ақ тұйғындай қырағы, бұққан жауды қиядан көреді. Темірдей қатты білектері неміс төбеттерін қырудан қалжыраған емес. Қанша қырса сонша күшейе береді. Үрейі ұшқан немістер Мәлікті көрген жерде-ақ зыта бастайды»- деп жазған.

-Қызыл Армияның саяси басқармасы 1943жылы қазақ тілінде Мәлік Ғабдуллинге арналған қызыл әскерлік листовка шығарады. Онда : «Сендер де Мәлік сияқты ержүрек, батыр болыңдар, сендер де Мәліктей тайсалмай, қорықпай неміс басқыншыларын қирата біліңдер» - деп оларды ерлікке шақырады.

Аты аңызға айналған әйгілі батыр, даңқты қолбасшы Бауыржан Момышұлы: «Ең алдымен, Мәлік ел алдындағы азаматтық борышын тереңнен тебірене ұғынатын азамат. Ар үшін арпалыс кезінде ажалмен бетпе-бет келіп, ол нағыз әскери тәлім алды. Шын мәніндегі қоян-қолтық шайқастың офицері атанып, абыройы көтерілді. Ол тек шығармашылық ойлаудан туатын жай. Соны күн нұрындай бойына сіңірген ол педагог болды, көз жұмғанда оның осы асқақ тұғырдан, жас ұрпақты тәрбиелеу тұғырынан түскенін көргеміз жоқ.

Табиғи сезімталдығы, терең түйсігі, қаламгерлік қырынан молынан ашылуына мүмкіндік туғызғанын айтудың өзі ғанибет.. »

Ұлы Отан соғысының ардагері, Социалистік Еңбек Ері, Ақмола облысының құрметті азаматы, қоғам қайреткері Баян Жанғалов өзінің «Үш кезең» атты өмір жазбалары кітабында :

«Мәлік кешегі Отан қорғау соғысында Кеңес Одағының Батыры атағын алды. Ол атақ қалайша, қандай ерлігі үшін берілгенін халық біледі. Мәліктің тек ержүректігі ғана емес, оның соғыс өнерін толық меңгеріп, аз күшпен көп жауды талқан етудегі ақыл-парасаты, шеберлігі қай қолбасшы мен салыстырсаң да кем түспейді. Мәліктің ерлігі майданда жүргендерді түгелдей қанаттандырып,ерлікке бастап, қайрат - жігерімізді арттырды. Мәліктің Кеңес Одағының Батыры атағын алғанының шапағаты тылдағы әскер отбасыларының көңілін көтеріп, рухани қуат берді ».

«М.Ғабдуллин атындағы жалпы білім беретін орта мектеп» КММ

Тарих пәні мұғалімі Амиржанов А.Қ.